== Celler ==
{{Uddybende|Celle (biologi){{!}}Celle}}
[[Fil:Cell membrane drawing-en.svg|thumb|upright=1.2|Et lille udsnit af en [[cellemembran]]. Denne moderne cellemembran er meget mere sofistikeret end det oprindelige [[fosfolipid]]e dobbeltlag (de små blå kugler med to ender). [[Protein]]er og [[kulhydrat]]er tjener til at regulere passagen af materiale gennem membranen og til at reagere på omgivelserne.]]
De moderne livsformers replikationsmateriale er beskyttet ved at være omgivet af en [[cellemembran]]. Dennes opståen er lettere at forstå end replikatorens, fordi de fosfolipide molekyler, som den er dannet af, ofte spontant vil danne et [[lipoidt dobbeltlag]], når de befinder sig i vand. Under visse betingelser kan der dannes mange sådanne lag eller "bobler", hvilket har givet anledning til “[[Livets opståen#Bobleteorien|bobleteorien]]” omkring livets udvikling.<ref name="ForteyDtL" />{{rp|40}} Det vides ikke, om denne proces gik forud for eller efterfulgte replikatorens fremkomst (eller måske ligefrem var replikatoren). Den fremherskende teori er, at replikatoren, der måske var [[RNA]] på dette tidspunkt ifølge en hypotese om en [[RNA-verden]], allerede var udviklet sammen med sin kopieringsprocedure og muligvis sammen med andre biomolekyler. De første [[protocelle]]r kan simpelthen være gået i stykker, når de voksede, og deres indhold være spredt til andre “bobler.” Proteiner, som stabiliserede membranen, eller som senere bidrog til en bedre [[celledeling]], vil have fremmet udbredelsen af sådanne cellelinjer.
Geologi